Svona líður okkur iðulega þegar við förum út enda fátt skemmtilegra en útivera í góðum hópi . Myndin frá Einari Ragnari úr göngu með FÍ Alla leið . Þið þekkið það líklega flest hvað hreyfing úti í náttúrunni gerir okkur gott . Það getur þó stundum reynst okkur erfitt að koma okkur út því það er auðveldast að velja sófann , sérstaklega þegar ekki er logn og heiður himinn . Það eykur því líkurnar að við drífum okkur út ef við erum hluti af hópi sem fer saman í alls kyns leiðangra um fjöll og firnindi . Ólík verkefni í boði Þetta árið bjóðum við upp á alls kyns útiverkefni og á næstu dögum höldum við kynningarfundi fyrir nokkur þeirra . Laugardaginn 4. janúar kynnum við gönguhópinn Suðurnesjafólk í Salthúsinu í Grindavík kl. 16:00 Þriðjudaginn 7. janúar kynnum við Léttfeta , Fótfrá og Þrautseig í sal FÍ kl. 20:00